Diari Oficial de la Generalitat Valenciana


Sumari del DOGV 4947, del 16-02-2005 (2005/1422)

RESOLUCIÓ de 25 de gener de 2005, del director general de l'Institut Valencià de la Joventut, per la qual es fa pública la convocatòria de la campanya de temps lliure juvenil en la modalitat d'oferta concertada per a l'any 2005.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4947

Data del DOGV
:   16-02-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/1422


Data del document
:   25-01-2005

Organisme emissor
:   Institut Valencià de la Joventut

Tipus de document
:   Resolució

Descriptors 

:   * suport econòmic
    * jove
    * promoció cultural
    * oci
    * vacances
    * ajuda pública

RESOLUCIÓ de 25 de gener de 2005, del director general de l'Institut Valencià de la Joventut, per la qual es fa pública la convocatòria de la campanya de temps lliure juvenil en la modalitat d'oferta concertada per a l'any 2005. [2005/1422]
  
L'article 31.25 de l'Estatut d'Autonomia de la Comunitat Valenciana atribueix a la Generalitat competències exclusives en matèria de Joventut.
  
La Llei de la Generalitat Valenciana 4/1989, de 26 de juny, va crear l'Institut Valencià de la Joventut (IVAJ), l'objectiu del qual és l'execució i la coordinació de la política de joventut de la Comunitat Valenciana. Entre les funcions atribuïdes a aquesta entitat autònoma hi ha, en l'article 3 de l'esmentada Llei, la d'impulsar la prestació de serveis a la joventut i la de potenciar el desplegament de les activitats de temps lliure juvenil.
  
En virtut de tot això i de conformitat amb les funcions que em confereix l'article 7 de la Llei esmentada, resolc:
  
Fer pública la convocatòria de la Campanya de Temps Lliure Juvenil en la modalitat d'Oferta Concertada per a l'any 2005, d'acord amb les bases que s'inclouen com a annexos I, II, III IV, V i VI a aquesta resolució.
  
Contra la present resolució, que posa fi a la via administrativa, podrà interposar-se potestativament recurs de reposició davant del director general de l'IVAJ, en el termini d'un mes comptador a partir de l'endemà de la seua publicació en el Diari Oficial de la Generalitat Valenciana (DOGV), d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé, directament, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la seua publicació en el DOGV, d'acord amb el que preveuen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que les persones interessades puguen interposar-hi qualsevol altre recurs que consideren oportú.
  
València, 25 de gener de 2005.- El director general de l'IVAJ: Marcos Alós Cía.
  
2. Serveis que comprén l'oferta concertada
  
A les instal·lacions tipus campament els serveis compresos són els següents:
  
a) Material d'acampada (tendes o cabanes, matalassos, etc.)
  
b) Parament de menjador col·lectiu
  
c) Servei d'alimentació
  
d) Servei de socorrisme a les instal·lacions que disposen de piscina
  
e) Assegurança de responsabilitat civil i d'accidents
  
A les instal·lacions tipus alberg, els serveis compresos són els següents:
  
a) Allotjament
  
b) Parament de menjador col·lectiu
  
c) Servei d'alimentació
  
d) Serveis de socorrisme a les instal·lacions que disposen de piscina
  
e) Assegurança de responsabilitat civil i d'accidents
  
3. Durada dels torns
  
3.1. Els torns tindran una durada d'una o dues setmanes (7 o 14 nits), i podran començar els dies 16 i 23 del mes de juny i els dies 1, 8, 16 i 23 dels mesos de juliol i agost, llevat dels casos que dispose la present resolució. No obstant això, no podrà sol·licitar-se el període de 15 dies comprés entre el 8 i el 23 dels mesos de juliol i agost.
  
3.2. A les instal·lacions ubicades en altres comunitats autònomes, la durada dels torns serà el període que s'estableix en la base 1.2 de la resolució.
  
3.3. Els torns començaran el matí del primer dia indicat i acabaran el matí de l'últim. El primer servei d'alimentació serà el dinar del dia d'incorporació i l'últim, el desdejuni del dia d'eixida.
  
4. Beneficiaris
  
Podran sol·licitar l'ús de les instal·lacions objecte d'aquesta convocatòria associacions juvenils, centres escolars i la resta d'entitats públiques o privades, i també grups de jóvens que organitzen activitats de temps lliure juvenil sense afany de lucre i, en tot cas, a l'efecte de la realització d'un programa d'activitats per a un mínim de quinze persones. Cap participant no podrà romandre més de quinze dies seguits a la mateixa instal·lació.
  
5. Obligacions dels beneficiaris
  
Els beneficiaris estan sotmesos al compliment de les obligacions següents:
  
5.1. Complir els requisits que exigeix la normativa vigent en matèria de campaments i albergs, i també, si escau, les normes de règim intern de les instal·lacions.
  
5.2. Constituir els equips d'animació amb el temps suficient perquè puguen elaborar el programa d'activitats que realitzaran durant la seua estada a la instal·lació.
  
5.3. Cada grup disposarà d'una persona responsable o d'un/a director/a i d'un equip d'animació adequat a les necessitats i a les característiques del grup. El/La responsable romandrà a la instal·lació durant tots els dies de durada de l'activitat del grup, serà major d'edat i estarà en possessió del certificat d'Animador Juvenil o equivalent, expedit per una escola de formació d'animadors en el temps lliure reconeguda per les comunitats autònomes. Cas que, per causa greu justificada, haja d'abandonar la instal·lació i per tal que l'activitat puga tindre continuïtat, nomenarà la persona que n'assumirà la responsabilitat.
  
5.4. Els monitors que constituïsquen l'equip d'animació hauran de ser majors d'edat i hauran d'estar, com a mínim, en possessió del certificat de Monitor de Centres de Vacances o de qualsevol altre equivalent, expedit per les escoles d'animació reconegudes per les comunitats autònomes, llevat del que es disposa en l'apartat següent.
  
5.5. En el cas dels grups en què participen, almenys, el 20% de jóvens amb discapacitat psíquica i/o física, l'equip haurà de disposar d'un nombre suficient d'especialistes adequats i que estiguen en possessió de la titulació exigida per la normativa vigent per a la discapacitat dels participants.
  
5.6. La llista de l'equip d'animació s'haurà de trametre a l'IVAJ, en el model de l'annex IV, almenys un mes abans de l'inici de l'activitat, tot detallant-ne el nom, els cognoms, l'edat, el DNI i el tipus de certificat d'animador o de monitor que siga procedent.
  
5.7. La llista dels participants es trametrà a l'IVAJ, en el model de l'annex V, almenys 15 dies naturals abans de l'inici de l'activitat, tot detallant-ne el nom, els cognoms i l'edat. Els models es poden trobar en la pàgina web de l'IVAJ (www.ivaj.es).
  
5.8. En qualsevol moment, l'IVAJ podrà requerir l'acreditació de les dades manifestades o de la informació que es deduïsca de la documentació presentada.
  
5.9. La proporció de monitors respecte del nombre total de participants serà, com a mínim, d'un/a monitor/a per cada dotze participants i, com a màxim, d'un/a monitor/a per cada sis participants.
  
5.10. La proporció de personal responsable per als grups de persones amb discapacitats serà la següent:
  
- Per cada participant amb tipologia classificable com a discapacitat ?profunda?, ?severa- o ?paràlisi cerebral?, una persona responsable amb preparació adequada i titulació suficient.
  
- Pel que fa als participants amb tipologia classificable com a discapacitat ?lleugera?, ?moderada- o ?lleugera mitjana?, s'exigirà la ratio d'una persona responsable amb preparació adequada i titulació suficient per cada 4/5 participants.
  
- Per a la resta de persones amb discapacitats, el nombre i la qualificació dels responsables necessaris estarà en funció del tipus de minusvalidesa i de l'entorn, per tal de permetre la realització de les activitats previstes.
  
La variació en la proporció de monitors indicada haurà de tindre l'autorització expressa de l'IVAJ. La participació de monitors en pràctiques s'haurà de comunicar a l'IVAJ i no es considerarà per al càlcul de la ratio exigida de monitors.
  
5.11. Per tal d'aconseguir uns objectius d'integració, i també permetre que diferents grups convisquen als albergs i els compartisquen alhora, durant els períodes oferits s'intentarà evitar que el total de grups de persones amb discapacitats ocupe més del 50% de les places de l'alberg i, si això passa, no s'adjudicarà una activitat. Per això, els grups hauran de fer constar en la sol·licitud la condició de ?grup amb discapacitats?.
  
5.12. Els participants (exclosos els monitors) tindran edats compreses entre els 7 i els 30 anys al començament de l'activitat. En el cas dels grups de persones amb discapacitats, el límit d'edat es podrà incrementar fins als 35 anys, però no podran ser més de 30 els participants amb discapacitats per grup en cada activitat, llevat de casos justificats.
  
5.13. Efectuar el pagament dels serveis contractats d'acord amb el procediment i els terminis indicats en la base 12 d'aquest annex.
  
5.14. Lliurar a la gerència de la instal·lació, en el moment d'incorporar-s'hi, la documentació següent: una llista completa de participants i la fitxa mèdica de cada un d'ells, còpia dels certificats de les titulacions de l'equip d'animació i una còpia del programa que es desplegarà a la instal·lació. Les entitats que s'incorporen en instal·lacions situades a la Comunitat Valenciana hauran d'aportar, a més a més, còpia de l'imprés de reserva i dels justificants dels pagaments efectuats.
  
5.15. Abonar els danys i els desperfectes que es produïsquen a la instal·lació, d'acord amb la legislació vigent.
  
5.16. Estendre acta, juntament amb la gerència de la instal·lació, dels serveis prestats, fent-hi constar el nombre d'assistents i el detall dels serveis extres que s'hi hagueren prestat.
  
5.17. Fer constar, en tot el material imprés que es realitze amb motiu de l'activitat, la col·laboració de l'Institut Valencià de la Joventut.
  
5.18. L'Institut Valencià de la Joventut podrà, en qualsevol moment, exigir la documentació econòmica relativa a l'activitat, i també la que acredite les titulacions de l'equip d'animació i el programa a desplegar a la instal·lació.
  
5.19. Quan en l'activitat participe un centre escolar i hi assistisca amb el seu propi professorat no seran d'obligat compliment els apartats 5.3 i 5.4, pel que fa a la titulació exigida per al/a la director/a del grup i els monitors.
  
L'incompliment de les obligacions anteriors, abans o durant l'activitat, podrà donar lloc a la no-realització i, fins i tot, a la suspensió de l'activitat en cas d'estar ja en marxa.
  
L'IVAJ no es fa responsable dels actes ni de les omissions dels usuaris a la instal·lació.
  
6. Sol·licituds
  
6.1. Les sol·licituds es formalitzaran en l'imprés normalitzat (annex II) que es facilitarà a les seus de l'IVAJ de València, a les unitats territorials de l'IVAJ d'Alacant i de Castelló, i a les oficines PROP, i que també es podrà trobar a la pàgina web de l'IVAJ (www.ivaj.es).
  
6.2. Les sol·licituds podran presentar-se al Registre General de l'IVAJ de València, als registres de les unitats territorials de l'IVAJ d'Alacant i de Castelló, o en qualsevol dels llocs que estableix l'article 38.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
  
Si les sol·licituds es presenten en alguna oficina de correus, d'acord amb el que disposa l'article 31 del Reial Decret 1829/1999, de 31 de desembre, pel qual s'aprova el reglament mitjançant el qual es regula la prestació de serveis postals, es presentaran de la manera següent:
  
- En sobre obert, per tal que, en la capçalera del primer full del document que es vulga enviar, s'hi faça constar, clarament, el nom de l'oficina i la data, el lloc, l'hora i minuts de l'admissió.
  
6.3. En el nombre de places sol·licitades s'inclouran les corresponents als membres de l'equip d'animació; així mateix i pel que fa a les places oferides del campament Jaume I d'Alcossebre, s'haurà d'especificar si en les places sol·licitades s'opta per allotjar-se en tendes de campanya o en cabanes. Si no s'especifica, s'entendrà que s'opta per places en tendes de campanya.
  
6.4. Una mateixa entitat podrà realitzar un màxim de dues activitats per mitjà d'aquesta convocatòria, per a la qual cosa haurà de presentar un imprés per a cada activitat.
  
6.5. Una mateixa entitat podrà presentar un màxim de quatre sol·licituds al llarg de tota la Campanya. Les sol·licituds que excedisquen aquest nombre no seran tingudes en compte i s'arxivaran per ordre de registre d'entrada, després de la resolució que es dictarà prèviament, d'acord amb el que estableix l'article 42 de la Llei 30/92 de 26 de novembre, de Règim Jurídic de les Administracions Públiques i del Procediment Administratiu Comú.
  
7. Termini de presentació de sol·licituds
  
7.1. Es podran presentar sol·licituds a partir de l'endemà de la publicació de la present resolució en el Diari Oficial de la Generalitat Valenciana.
  
7.2. S'admetran sol·licituds fins a un mes abans del començament d'una activitat.
  
8. Esmenes
  
En els impresos de sol·licitud s'hauran d'emplenar tots els apartats. Cas que algun sol·licitant no emplenara totes les dades requerides, se li demanara que, en el termini de 10 dies comptadors a partir del moment de la notificació, n'esmene la mancança o complete la documentació corresponent. Si no ho fera en el termini indicat, es considerarà que ha desistit de la seua petició, la qual s'arxivarà després de la resolució que es dictarà prèviament d'acord amb el que estableix l'article 42 de la Llei 30/92 de 26 de novembre, de Règim Jurídic de les Administracions Públiques i del Procediment Administratiu Comú.
  
9. Adjudicació i reserva de places
  
9.1. A l'efecte d'adjudicació de torns i places, en la present convocatòria tindran prioritat les sol·licituds de beneficiaris domiciliats al territori de la Comunitat Valenciana.
  
Les sol·licituds presentades fins al 10 de març de 2005, inclusivament, s'ordenaran en dues llistes. Una llista amb les sol·licituds de beneficiaris domiciliats a la Comunitat Valenciana i una altra amb la resta de sol·licituds.
  
Les sol·licituds es numeraran independentment en cada llista, i correlativament, d'acord amb l'entrada als llocs que estableix la base 6.2 d'aquesta resolució. En el cas de presentació simultània (en llocs diferents) de dues sol·licituds, el número s'adjudicarà per ordre alfabètic ascendent.
  
Una vegada transcorregut el dit termini, als centres esmentats en el punt 6.1 de la convocatòria, es faran públiques dues llistes amb les sol·licituds rebudes i el número d'ordre assignat i, dins dels vint dies següents, es celebrarà un sorteig que determinarà la sol·licitud per la qual s'iniciarà l'adjudicació de torns i places en cada llista. Atesa la prioritat de les sol·licituds dels sol·licitants domiciliats a la Comunitat Valenciana, en primer lloc s'adjudicaran els torns i les places d'aquesta llista i, posteriorment, els de les sol·licituds de l'altra llista.
  
9.2. Les sol·licituds presentades a partir de l'11 de març de 2005 s'enumeraran correlativament i, per ordre d'entrada als llocs que estableix la base 6.2 d'aquesta resolució, se'ls adjudicarà els torns i les places sobrants. En el cas de presentació simultània (en llocs diferents) de dues sol·licituds, el número s'adjudicarà per ordre alfabètic ascendent. En aquesta fase d'adjudicació ja no hi haurà preferència per a les sol·licituds de la Comunitat Valenciana.
  
9.3. Els que no resulten adjudicataris en la resolució podran fer noves sol·licituds de les places sobrants, l'oferta de les quals es podrà consultar en la pàgina web de l'IVAJ (www.ivaj.es).
  
10. Documentació
  
La documentació que s'haurà de presentar és la següent.
  
10.1. Dins dels 15 dies naturals comptadors a partir de la publicació en el DOGV de la Resolució de l'adjudicació de les places:
  
a) Resguard de l'ingrés de 10,00 € per plaça.
  
b) Imprés de la reserva, amb la liquidació dels pagaments a realitzar i els terminis establits, signat pel/s representant/s de l'entitat o grup, que se'ls trametrà des de les oficines de l'IVAJ.
  
10.2. Un mes abans del començament de l'activitat:
  
a) Relació dels integrants de l'equip d'animació (model degudament emplenat i signat: ANNEX IV).
  
b) Resguard del 30% de l'import total de les places adjudicades, del qual es restarà la bestreta abonada en concepte de reserva.
  
10.3. Quinze dies naturals abans del començament de l'activitat:
  
a) Relació dels participants (model degudament emplenat i signat: ANNEX V).
  
b) Resguard del 70% de l'import total de les places adjudicades.
  
11. Publicació i formalització de les adjudicacions
  
11.1. L'adjudicació de les places, per resolució del director general de l'IVAJ, es publicarà en el DOGV a l'efecte que preveuen els articles 59.5 i 60 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
11.2. Les adjudicacions s'hauran de formalitzar en el termini de 15 dies naturals comptadors a partir de l'endemà de la publicació de la resolució de l'adjudicació en el DOGV.
  
11.3. Les entitats que resulten adjudicatàries rebran per escrit la liquidació dels pagaments a realitzar i els terminis establits a l'efecte, en què figurarà un número de reserva al qual s'haurà de fer referència en qualsevol comunicació amb l'IVAJ que tinga relació amb la present convocatòria.
  
11.4. Per formalitzar les adjudicacions les entitats hauran de fer un primer pagament en concepte de reserva de 10,00 € per plaça, i trametre a l'IVAJ (C/ de l'Hospital, 11-46547-València) una còpia del justificant bancari i també un exemplar signat del document que s'indica en la base 11.3.
  
11.5. Si dins del termini indicat no es rebera a l'IVAJ la documentació esmentada en l'apartat anterior, es podrà considerar que s'ha desistit de la sol·licitud, la qual s'arxivarà després de la resolució que es dictarà prèviament, d'acord amb el que estableix l'article 42 de la Llei 30/92 de 26 de novembre, de Règim Jurídic de les Administracions Públiques i del Procediment Administratiu Comú, i les places podran adjudicar-se a un altre grup.
  
12. Procediment de pagament
  
12.1. Per tal de considerar que l'adjudicació de les places s'ha formalitzat, l'entitat haurà d'efectuar el pagament de 10,00 € per plaça, d'acord amb el que estableix la base 11.4.
  
12.2. El pagament de la resta de l'import es farà en dos terminis: el primer correspondrà al 30% de l'import total de les places adjudicades ?del qual es restarà la bestreta abonada en concepte de reserva- i el segon, al 70% restant. Els justificants corresponents al primer dels pagaments hauran d'estar en poder de l'IVAJ com a mínim 1 mes abans de la data d'inici de l'activitat, i els corresponents al segon, 15 dies naturals abans de la dita data.
  
12.3. En les reserves que es formalitzen amb menys d'1 mes d'antelació sobre la data d'inici de l'activitat, s'enviarà a l'IVAJ, juntament amb l'imprés de reserva, el justificant del pagament del 30% de l'import total de les places adjudicades.
  
12.4. Tots els justificants de pagament hauran d'indicar el número de reserva, el nom de l'organisme o entitat, el nom de la instal·lació, el nombre de places reservades i els dies de començament i d'acabament de l'activitat.
  
12.5. Si l'interessat no efectua els ingressos d'acord amb el que especifiquen els punts anteriors, no estarà obligat a realitzar els pagaments posteriors i es podrà considerar que renuncia a les places per desistiment, s'arxivarà l'expedient després de la resolució que es dictarà prèviament d'acord amb el que estableix l'article 42 de la Llei 30/92 de 26 de novembre, de Règim Jurídic de les Administracions Públiques i del Procediment Administratiu Comú, i no s'originarà dret a la devolució de cap de les quanties ja abonades.
  
12.6. Una vegada rebuts els comprovants del pagament de l'import total de les places adjudicades, l'IVAJ enviarà als beneficiaris l'autorització d'ús temporal de les instal·lacions situades a la Comunitat Valenciana.
  
12.7. Acabada l'estada a la instal·lació concedida, els beneficiaris hauran d'abonar les diferències, si n'hi havia, d'acord amb l'acta de prestació de serveis i de liquidació, i també els danys i els desperfectes que s'hi hagueren pogut ocasionar. L'entitat quedarà obligada a liquidar la diferència en aquell acte o en el termini màxim de 30 dies.
  
Transcorregut el termini de sis mesos sense que se n'haguera efectuat el pagament, s'exigiran els deutes pendents mitjançant el procediment administratiu de constrenyiment.
  
13. Tarifes
  
13.1. Els preus per a les diferents instal·lacions oferides, per persona i torn, són els que fixa l'Ordre de 4 d'agost de 2003, de la Conselleria de Benestar Social, publicada el 10/09/2003, en el DOGV núm. 4584, en l'apartat 3.2 de l'annex, i, si escau, els que establisca la normativa que la desplega.
  
13.2. A les activitats que es realitzen durant el mes de juliol s'aplicaran els preus que assenyalen per a la temporada alta del programa d'Oferta Concertada els apartats 3.2.1, 3.2.2 i 3.2.3 de l'Ordre de 4 d'agost de 2003, depenent del tipus d'instal·lació de què es tracte. A les activitats que es realitzen en qualsevol altre període s'aplicaran els preus assenyalats per a la temporada baixa en aquests mateixos apartats.
  
13.3. Els serveis extres realitzats durant l'activitat concertada es facturaran per separat i s'hauran d'abonar a la instal·lació corresponent.
  
S'entenen per serveis extres els efectuats per persones no incloses a les places adjudicades o bé els serveis de desdejuni/dinar/ berenar/sopar no inclosos en els dies de durada del torn, d'acord amb el que disposa la base 3 del present annex.
  
14. Renúncia de places
  
14.1. La renúncia total o parcial de places es farà sempre per escrit, s'utilitzarà el model adjunt (annex III) i s'enviarà a l'IVAJ o es presentarà al Registre General de l'IVAJ de València, al de les unitats territorials de l'IVAJ d'Alacant i de Castelló, o en qualsevol dels llocs que estableix l'article 38.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
  
14.2. En la renúncia s'haurà d'indicar clarament el número de reserva, el nom de l'entitat, el nom i el càrrec de qui la representa, i el domicili a l'efecte de notificació, la instal·lació i el període reservat, i també el nombre de places a què es renuncia.
  
15. Sol·licitud de devolució de pagaments
  
15.1. La sol·licitud de devolució de pagaments es farà sempre per escrit, s'utilitzarà el model adjunt (annex VI) i s'enviarà a l'IVAJ o es presentarà al Registre General de l'IVAJ de València, al de les unitats territorials de l'IVAJ d'Alacant i de Castelló, o en qualsevol dels llocs que estableix l'article 38.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú. En la sol·licitud de devolució dels pagaments s'haurà d'indicar clarament el número de reserva, el nom de l'entitat, el nom i el càrrec de qui la representa, i el domicili a l'efecte de notificació, la instal·lació i el període reservat, i també el nombre de places a què es renuncia i per al qual es sol·licita la devolució, i els motius pels quals es fa, si escau. A aquesta sol·licitud s'incorporaran, a més a més, les dades bancàries i els justificants de pagament.
  
15.2. D'acord amb el que disposa el Decret 73/1991, de 13 de maig, procedirà la devolució de l'import que corresponga quan, per causa no imputable a la persona interessada, no es realitze l'activitat, no s'utilitze o no es preste el servei, i la persona interessada ho acredite mitjançant document fefaent. A aquest efecte, es consideraran o s'assimilaran a causa no imputable a la persona interessada els supòsits següents:
  
a) Malaltia que li impedisca l'assistència a l'activitat, degudament justificada mitjançant un certificat mèdic oficial, emplenat i signat, o un informe hospitalari.
  
b) Malaltia o mort d'un familiar de fins al segon grau de consanguinitat o afinitat, degudament justificada mitjançant un certificat mèdic oficial degudament emplenat i signat.
  
c) Haver trobat un treball, degudament justificat mitjançant una fotocòpia confrontada del contracte de treball o un document equivalent.
  
d) Suspensió de l'activitat per part de l'IVAJ o de les comunitats autònomes.
  
e) Altres causes de força major, degudament justificades; a l'efecte d'aquesta convocatòria i pel que fa a possibles devolucions, no s'assimilarà a causa de força major el fet que no s'acomplisquen les previsions d'ocupació realitzades per les entitats sol·licitants.
  
15.3. En qualsevol cas, les causes que apareixen en els supòsits a), b), c) i e) s'hauran de referir únicament i exclusiva als participants que s'han relacionat en l'annex IV i V. En el cas que les relacions no s'hagueren lliurat a l'IVAJ, no es podran tindre en compte els motius exposats per a la sol·licitud de devolució de la quota.
  
15.4. El procediment de devolució de les quantitats, en els casos que procedisca, es realitzarà d'acord amb el Decret 151/1994, de 29 de juliol, del Govern Valencià.
  
16. Possibilitat de variació del programa de l'oferta
  
L'Institut Valencià de la Joventut es reserva el dret de modificar el programa de l'Oferta Concertada, i també de suspendre'n alguna activitat quan, per causa justificada, no en siga possible el normal desplegament.